Վարդագույն

Վարդագույն, գույն, առաջանում է կարմիր և սպիտակ գույների միախառնումից։ Չնայած երբեմն այն նկարագրվում է որպես բաց կարմիր, բայց ավելի ճշգրիտ կլինի ասել, որ այն չհագեցած կարմիր գույն է, ընդ որում, ավելի հաճախ՝ մանուշակագույնի խառնուրդով։ Չնայած բառի լայն կիրառությանը՝ ճշգրիտ երանգը դժվար է սահմանել. օրինակ՝ անգլերենում վարդագույն տարբեր երանգները նշելու համար օգտագործվում է երկու բառ՝ Rose (ավելի կարմիր երանգ) և Pink («մարգարտածաղկե»)։

Վառ վարդագույն 
Ֆուքսիա ծաղիկների հագեցած վարդագույնը հայտնի է նորաձևության աշխարհում «ցնցող վարդագույն» անվամբ (, neon pink)։ Անունն ի հայտ է եկել նորաձևության դիզայներ Էլզա Սկիապարելլիի «Schoking» (1937) օծանելիքի սրվակի տուփի գույնի շնորհիվ․ 
Հետագայում վարդագույնը դարձավ նորաձևության դիզայների յուրահատուկ ապրանքանիշը, որն օգտագործեց այն ոչ միայն հագուստի, գլխարկների, փաթեթավորման և կոսմետիկայի համար, այլ նաև ապրանքային պիտակների և Վանդոմի հրապարակում գտնվող իր խանութի դիզայնի համար։

Վարդագույնի երանգներ 
 նիմփաների ազդրի գույն՝ բաց վարդագույն
 ուրախ այրի՝ վարդագույնի հին երանգ
 դրախտավարդ՝ նուրբ վարդագույն
 Հուդայի ծառ՝ վառ վարդագույն, հուդայածառը, ըստ ավանդության, այն ծառն է, որի վրա Հուդա Իսկարիովտացին կախվել է Քրիստոսին դավաճանելուց հետո, այս ծառը ծաղկում է վառ վարդագույն ծաղիկներով
 կորալագույն՝ վարդագույն-նարնջագույն, կորալների գույնը
 մով՝ վարդագույն-մանուշակագույն
 Մարքիզուհի դե Պոմպադուր՝ վարդագույնի բարդ երանգ, որն անվանվել Է Լուի Սիրվածի սիրելիի պատվին
 կայտառ հովվուհի՝ վարդագույնի հինավուրց, կորած երանգ
 վարդագույն մոխիր՝ նուրբ մոխրագույն, որը վերածվում է վարդագույնի
 Պառնասի վարդեր` վարդագույնի երանգ՝ մանուշակագույն փայլով
 սաղմոն՝ վարդագույնի երանգ, ձկան մսի գույն
 սոլֆերինո՝ վառ վարդագույն կամ վառ բաց կարմիր՝ մանուշակագույն երանգով, անվանումն առաջացել է 1859 թվականին Իտալա-ֆրանս-ավստրիական պատերազմի ժամանակ Սոլֆերինոյի մարտից հետո 
 հին վարդ՝ կեղտոտ վարդագույն՝ չհագեցած գույնով
 ֆուքսին՝ հագեցած վարդագույն
 շամպայն՝ բաց վարդագույն-դեղին, շամպայնի գույնը

Զուգորդություններ և խորհրդանիշներ

Կրոնում 
 Կաթոլիկության մեջ վարդագույնը ուրախության և երջանկության գույնն է։ Օգտագործվում է Մեծ Պահքի ժամանակ՝ գալստյան երրորդ կիրակի օրը։ Ավանդաբար այս օրվան համապատասխանում է Սուրբծննդյան պսակի վարդագույն մոմը։
 Բողոքականության մեջ վարդագույն մոմը երբեմն վառվում է գալստյան չորրորդ կիրակի օրը։

Քաղաքականության մեջ 
 Վարդագույնը (որպես պակաս վառ և սուր, քան կարմիրը) կապված է չափավոր ձախ, սոցիալ-դեմոկրատական ուժերի հետ։ Այն Պորտուգալիայի Սոցիալիստական կուսակցության ոչ պաշտոնական գույնն է։
 Տարբեր ժամանակներում «վարդագույն» բառը օգտագործվել է որպես նսեմացուցիչ մակդիր՝ «վարդագույն սոցիալիզմ», «վարդագույն քրիստոնեություն»։

Մշակութային այլ զուգորդություններ 
 Վարդագույնը անտիկ աստվածուհի Վեներայի (Աֆրոդիտեի) գույնն է։
 Վարդագույն ժապավենը կրծքագեղձի քաղցկեղի դեմ պայքարի միջազգային ծրագրի խորհրդանիշն է։
 Ռուսական սիմվոլիզմում վարդագույնը երազանքիէ, հույսի գույնն է։
 Պոեզիայում վարդագույնը կարող է ասոցիացվել քնքշության, ռոմանտիկայի, ավելի հազվադեպ՝ կյանքի ուժի և երիտասարդության հետ։
 Վարդագույն հագուստը կարծրատիպորեն ընկալվում է որպես կանացի հագուստ։ Աղջիկների համար նախատեսված խաղալիքները սովորաբար վարդագույն են, որը հաճախ քննադատվում է ֆեմինիստների կողմից։ 
 Վարդագույն եռանկյունին օգտագործվում էր նացիստական Գերմանիայի համակենտրոնացման ճամբարներում համասեռամոլներին նշագրելու համար։ Այժմ վարդագույն եռանկյունին ԼԳԲՏ շարժման խորհրդանիշներից մեկն է։ 
 Գոյություն ունեն կայուն արտահայտություններ՝ «վարդագույն ակնոցներ», «տեսնել վարդագույն», որոնք նշանակում են միամիտ, ոչ քննադատական հայացքներ։

Տես նաև 
 Սովորական ֆլամինգո
 Վարդի ծառ
 Աղմուկի գույն
 Փինկ

Ծանոթագրություններ

Արտաքին հղումներ 
 Google Answers — Pink, Why Feminine? (վարդագույն՝ ինչո՞ւ կանացի)

Գույներ